31-2 
BÖCKH JÁNOS: 
szólítás Zsigmondy Vilmos és Bruimann Yilmos által van aláirva, de hogy 
ennél több történt-e egyáltalában, s mily irányban, arról biztos tudomásom 
ugyan nincsen, de magánúton nyert értesülés szerint ez ügyben minden 
további lépés elmaradt. 
Látható azonban már az előadottakból annyi, hogy Zsigmondy Vilmos 
nagy mérvben bírta pályatársai tiszteletét és bizalmát, melyet mindenkor 
méltán megérdemlett. 
Csakis természetes tünemény vala tehát, hogy midőn 1875-ben Sel- 
meczbánya sz. k. bányavárosa, bányászatunk e metropolja, Bélabányával 
együtt országgyűlési képviselőjének megválasztásához készült, Zsigmondy 
ViLMOs-t, a kitűnő hazafit és szakférfit kérte fel a jelöltség elfogadására, s öt, 
habár első ízben csak némi akadály elhárítása után, országgyűlési képviselő¬ 
jének meg is választá. Zsigmondy így a parlamentbe lépvén, ez benne egy 
munkabíró, szorgalmas és szakavatott tagot nyert, bányászatunk és a hazai 
geológia pedig ez új, befolyásosabb állásában is mindenkor legmelegebb párt¬ 
fogóját találta és tisztelhette ZsiGMONDY-ban. a ki bejutván a parlamentbe, 
ennek Selmecz-Belabánya sz. kir. bányavárosok hozzá való ragaszkodása 
folytán élte fogytáig tagja maradt. 
Mint országgyűlési képviselő Zsigmondy Vilmos nem a nagy szónok¬ 
latok embere volt, hanem inkább csendes, de annál tartalmasabb működésben 
látta feladatának súlypontját, habár, ha erre szükség volt, nem habozott 
véleményének őszinte és nyílt szónoklatban a ház plénuma előtt is kifejezést 
adni. Képviselőtársai tiszteletét és bizalmát teljes mérvben bírta az európai 
műveltségű, előzékeny és higgadt gondolkozása férfi, a ki 1880. május 7-én 
156 szavazatból 149-el választatott meg a pénzügyi bizottság tagjává, az 
1881/4-ki országgyűlés harmadik ülésszakában pedig a pénzügyi bizottság 
elnöke lett s mint ilyen a képviselőbáznak az 1884. évi október 11-én 
tartott ülésében jelentetett be.* Képviselői állását mindig csak a szép és jó 
fejlesztésére használta fel, ennek érdekében nemes lelke kész volt bármikor 
közvetítöleg fellépni. 
Zsigmondy Vilmos, mint említém, inkább a tett embere lévén, kép¬ 
viselői működésének nyoma inkább a bizottságokban található fel, s csak 
ritkán szólalt fel az összes ház színe előtt. Főképen hazánk bányászati 
és az ezzel kapcsolatos ügyeknek szentelt kiváló figyelmet. 
Ezek képezek 1878. évi május 6-án a kepviselőbáz ülésében az 1878. évi 
állami költségvetés pénzügyi tárcza-rovatának részletes tárgyalása alkalmával 
tartott nagyszabású beszédének tárgyát is, s a gondolatok, melyek e ritka 
szakértelemre, gazdag tapasztalatokra és széles látkörre valló beszédben 
nyilvánulnak, megérdemlik, hogy beszéde, melyet elmondása idejében a 
* Az utóbbi adatokat Semsey Andor útján Hermán Ottó képviselő ur szívessé¬ 
gének köszönöm. 
(5-26) 
